cyanic-selkie/wikianc huggingface dataset:
(401) Օտիլիա
Միջին հեռավորությունը Արեգակից կազմում է 3,345209 ա. մ., առավելագույնը մոտենում է 3,2168 ա. մ. հեռավորության վրա և հեռանում 3,4737 ա. մ., իսկ Երկրի ուղեծրին Օտիլիա աստերոիդը նվազագույնը մոտենում է 2,2123 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 2234,77 երկրային օրվա ընթացքում, իր ուղեծրով շարժվելով միջինում 0,16109 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,97° անկյուն։
Օտիլիա աստերոիդը պատկանում է Կիբելեի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 3,27 - 3,7 ա. մ. մեծ կիսաառանցքներով, էքսցենտրիսիտետը` փոքր է քան 0,3 և ուղեծրի թեքումը` փոքր քան 25°։
Արտաքին հղումներ
Կատեգորիա:Կիբելեի ընտանիքի աստերոիդներ Կատեգորիա:1895 թվականին հայտնաբերված աստղագիտական մարմիններ Կատեգորիա:Մաքս Վոլֆի կողմից հայտնաբերված աստերոիդներ Կատեգորիա:Աստերոիդների գոտու արտաքին մասի աստերոիդներ
Փանջաբի գրականություն
Փանջաբի գրականություն, Հնդկաստանի Փանջաբ նահանգում և Պակիստանի տարածքի նշանակալի մասում ապրող փանջաբցիների գրականությունը։ Ամենավաղ շրջանի հուշարձանները վերաբերում են 8-10-րդ դարերում, երբ իրենց հիմներն են ստեղծել Գորաքնաթը, Զալանդհարինաթը, Չարպատը (890-990) և այլ արտահայտիչներ։ Այդ շրջանում են ստեղծվել վարաները։ Առաջին հայտնի բանաստեղծը սուֆի Ֆարիդն է։ Փանջաբի ժողովրդի համախմբման ընթացքը և հակաավատատիրական շարժումների աճն է արտահայտվել սիքերի սուրբ գրքում։ փանջաբի գրականության մեջ կարևոր տեղ է գրավում «Տասներորդ գուրույի գիրքը» (1724), որտեղ ամփոփվել են սիքերի գուրու Գովինդ Մինգհի (1666–1708) գեղարվեստական ու փիլիսոփայական երկերը, ինչպես նաև նրա հետևորդների ստեղծագործությունները։ 18 և 19-րդ դարի 1-ին կեսի գրականությունը զարգացել է ազգային ինքնագիտակցության բարձրացման և ավատատերերի դեմ պայքարի նշանաբանով․ այդ ժամանակի տրամադրություններն են արտացոլվել սուֆիների պոեզիայում։ 19-րդ դարի առաջին կեսին, բրիտանական գաղութատիրության դեմ փանջաբցիների պայքարի հետ կապված, փանջաբի գրականությունում զարգացել է հայրենասիրական թեման, 19-րդ դարի կեսից ուժեղացել են ազատասիրական և դեմոկրատական մոտիվները։ 19-րդ դարի վերջին և 20-րդ դարի սկզբին շատ գրողներ հանդես են եկել ոչ միայն փանջաբերենով, այլև ուրդու, հինդի և անգլերեն լեզուներով։ 20-ական թվականներին հեղափոխական գրկականության ձևավորման սկիզբը դարձան Գադար ազգային–հեղափոխական կուսակցության հրատարակումները։ 20–30-ական թվականներին զարգացել են լրագրությունը, վեպի, պատմվածքի, հրապարակագրության ժանրերը։ 1926 թվականին առաջադեմ գրողները միավորվել են փանջաբի գրական ընկերության, իսկ 1936 թվականից՝ Առաջադեմ գրողների համահնդկական ասոցիացիայի մեջ։ 1947 թվականին Հնդկաստանի անկախություն ձեռք բերելուց և Պակիստանի երևան գալուց հետո էլ փանջաբի գրականությունը շարունակեց մարտական ավանդույթները։ 1960–1970-ական թվականներին աճել է գրականության սոցիալական կշիռը, ուժեղացել է առաջադեմ գրողների պայքարը ընդդեմ մոդեռնիզմի, ինչպես նաև փանջաբի գրականության կրոնահամայնքային սահմանափակության վիճակին վերադարձնելու՝ աջակողմյան փորձերի դեմ։ Հնդկաստանում փանջաբի գրականությսն առաջատար ուղղությունը քննադատական ռեալիզմն է։ Պակիստանում հատկապես 1860-1870-ական թվականներին փանջաբի գրականության մեջ աչքի են ընկել Մ․ Նիյազին, Ա․ Նագին, Մ․ Սոֆդարը, Մ․ Բհաթին, Զ․ Իքբալլը, Ա․ Էհսանը։
Կատեգորիա:Հնդկական գրականություն Կատեգորիա:Փանջաբ
Պրիոններ
Պրիոններ (prion՝ ՝ «սպիտակուց» և ՝ «վարակ», բառը առաջարկվել է 1982 թվականին Սթենլի Պրուզիների կողմից ), ախտածինների հատուկ դաս, որոնք կազմված են անոմալ երրորդային կառուցվածքով սպիտակուցներից և չեն պարունակում նուկլեինաթթուներ։ Այս դրույթն ընկած է պրիոնային տեսության հիմքում ։
Պրիոններն ունակ են ավելացնել իրենց քանակը՝ օգտագործելով կենդանի բջիջների ֆունկցիաները (այդ առումով պրիոնները նման են վիրուսներին)։ Պրիոնը՝ անոմալ եռաչափ (երրորդային) կառուցվածքով սպիտակուց է, որը ունակ է կատալիզել իրեն հոմոլոգ նորմալ բջջային սպիտակուցի տարածական փոխակերպումը և այն դարձնել իր նման (պրիոն)։ Որպես կանոն, սպիտակուցի՝ պրիոնային վիճակի անցումն ուղեկցվում է իր α-շղթայի β-թերթ փոխակերպմամբ։ Այդպիսի անցման հետևանքով առաջացած պրիոնները իրենց հերթին կարող են վերափոխել նոր սպիտակուցների մոլեկուլներ․ շղթայական ռեակցիայի արդյունքում առաջանում են հսկայական քանակությամբ սխալ պարուրված մոլեկուլներ ։ Պրիոնները մինչ այժմ հայտնի միակ ախտածիններն են, որոնց բազմացումը կատարվում է առանց նուկլեինաթթվի մասնակցության։ Պրիոնները «կենդանի» ընդունելու հարցը մինչ քննարկումների առարկա է ։
Բոլոր հայտնի պրիոնները առաջ են բերում ամիլոիդների ձևավորում. ամիլոիդները սպիտակուցային նյութեր են, որոնք միացնում են խիտ փաթեթավորված β-թերթերը։ Ամիլոիդները ֆիբրիլներ են, որոնք աճում են ծայրերում, իսկ ֆիբրիլների քանդվելը բերում է չորս աճող ծայրերի առաջացմանը։ Պրիոնային հիվանդության ինկուբացիոն շրջանի արագությունը որոշվում է պրիոնների քանակի էքսպոնենցիալ աճով, իսկ այն, իր հերթին, կապված է գծային աճի արագությունից և ագրեգատների (ֆիբրիլներ) հատվածավորումից ։ Պրիոնի բազմացման համար անհրաժեշտ է սկզբնական նորմալ դասավորված պրիոնային սպիտակուցի առկայությունը․ օրգանիզմները որոնց մոտ բացակայում է պրիոնային սպիտակուցի նորմալ ձևը, չեն տառապում պրիոնային հիվանդություններով։
Սպիտակուցի պրիոնային ձևը չափազանց կայուն է և կուտակվում է վարակված հյուսվածքում, առաջ բերելով վնասումը, և վերջում՝ մահը ։ Պրիոնային ձևի կայունությունը նշանակում է, որ պրիոնները կայուն են քիմիական և ֆիզիկական ազդակների կողմից առաջ բերվող բնափոխման նկատմամբ, այդ պատճառով այս մասնիկների ոչնչացումը կամ պահպանումը դժվար գործ է։ Պրիոնները գոյություն ունեն մի քանի ձևերով՝ շտամներով, որոնցից յուրաքանչյուրը ունի թեթևակի տարբերվող կառուցվածք։
Պրիոնները տարբեր կաթնասունների մոտ առաջ են բերում սպունգային շարժահաղորդ էնցեֆալոպատիաներ (ՍՇԷ), այդ թվում նաև խոշոր եղջերավոր անասունների սպունգային էնցեֆալիտ («կովի կատաղություն»)։ Մարդու մոտ պրիոնները առաջ են բերում Կրեյտցֆելդ-Յակոբի հիվանդությունը, Կրեյտցֆելդ-Յակոբի հիվանդության տեսակ՝ Յակոբը (vCJD), Հերստման-Շտրաուսլեր-Շեյնկերի ախտանիշը, ընտանեկան մահացու անքնությունը և կուրու հիվանդությունները։ Բոլոր հայտնի պրիոնային հիվանդությունները վարակում են գլխուղեղը և նյարդային այլ օրգանները, ներկա պահին անբուժելի են և մահացու ։
Կաթնասունների բոլոր հայտնի պրիոնային հիվանդությունները կապված են PrP սպիտակուցի հետ։ Նրա նորմալ երրորդային կառուցվածքով ձևը կոչվում է PrPC (common՝ հասարակ կամ ՝ բջջային), իսկ վարակիչ, անոմալ ձևը կոչվում է PrPSc (scrapie՝ սկրեյպի ոչխար, բնության կողմից առաջացացրած պրիոնային հիվանդությունը) կամ PrPTSE (Transmissible Spongiform Encephalopathies) :
Պրիոններ ձևավորող սպիտակուցներ հայտնաբերվել են որոշ սնկերի մոտ։ Սնկերի պրիոնների մեծամասնությունը չեն ազդում կենսունակության վրա, բայց մինչ այժմ պրիոնների դերը տեր սնկի համար և էվոլյուցիայի մեջ քննարկվում է ։ Սնկերի պրիոնների բազմացման գործընթացի ուսումնասիրությունը օգնել է կաթնասունների մոտ տեղի ունեցող նույնատիպ գործընթացը լավ հասկանալու համար։
Պրիոնային հիվանդությունների նկարագրություն
Առաջին հայտնաբերված սպունգային տրանսմիսիոն էնցեֆալիտը՝ ոչխարների քոսն է՝ սրեյպին։ Հիվանդության առաջին դեպքերը գրանցվել են Մեծ Բրիտանիայում՝ 1700-ական թվականներին։ Հիվանդության ժամանակ ոչխարները տառապում են սուր քորից, որի հետևանքով կենդանին ստիպված էր անընդհատ քսմսվել (scrape) ծառերին։ Այստեղից էլ առաջացել է հիվանդության անվանումը։ Բացի այդ, ոչխարները քայլելիս ցավեր էին ունենում և ուժեղ նոպաներ։ Բոլոր այս ախտանիշները խոսում են գլխուղեղի վնասվածքի մասին. այս տարօրինակ հիվանդությունը գիտնականներին տարակուսանքի մեջ էր գցում։ Ավելի ուշ, 1967 թվականին, Չանդլերը (Chandler) հաստատեց, որ սկրեյպիով կարող են վարակվել նաև մկները, ինչը, անկասկած առաջընթաց էր այդ հիվանդության ուսումնասիրման մեջ ։
20-րդ դարում նկարագրվել են նաև մարդու հիվանդություններ հարուցող պրիոններ։ 1920-ական թվականներին Հանս Գերհարդ Կրեյցֆելդտը և Ալֆոնս Մարիա Յակոբը ուսումնասիրում էին մարդու նյարդային համակարգի նոր, անբուժելի հիվանդություն, որի գլխավոր ախտանիշը գլխուղեղում բծերի առաջացումն էր։ Արդյունքում այս հիվանդությունը անվանվեց ի պատիվ նրանց ։
Պրիոնների մասին կարծիքների զարգացումը
1960-ական թվականներին Լոնդոնում երկու հետազոտողներ, ռադիոկենսաբան Տիկվահ Ալպերը (Tikvah Alper) և մաթեմատիկ Ջոն Սթենլի Գրիֆիտը առաջ քաշեցին հիպոթեզ, որ որոշ սպունգային տրանսմասիվային էնցեֆալոպատիաներ հարուցվում են պաթոգեններով, որոնք կազմված են միայն սպիտակուցներից ։ Ալպերը և Գրիֆիտը այդ կերպ փորձում էին բացատրել այն փաստը, որ գաղտնի ինֆեկցիոն ագենտը, որը առաջ է բերում Կրեյտցֆելդտ-Յակոբի հիվանդությունը, շատ կայուն է իոնիզացնող ճառագայթման նկատմամբ։ Ռադիացիայի չափաբաժինը, որը անհրաժեշտ է ինֆեկցիոն ագենտների կեսի ոչնչացման համար, կախված է նրանց չափերից․ որքան փոքր է այդպիսի մարմինը, այնքան փոքր է նրանում վարակված մասնիկ ընկնելու հավանականությունը։ Այդպես էլ հաստատվեց, որ պրիոնը շատ փոքր է վիրուս լինելու համար։
Ֆրենսիս Կրիկը թեև պաշտպանում էր այն տեսակետը, որ ինֆորմացիայի փոխանցումը սպիտակուցից սպիտակուց, կամ սպիտակուցից ԴՆԹ կամ ՌՆԹ անհնար է, նա նշեց, որ Գրիֆտի հիպոթեզը պարունակում էր վերջինիս վերաբերյալ հակասություններ (սակայն հենց Գրիֆտը իր հիպոթեզը այդ տեսանկյունից չէր դիտում) ։ Ավելի ուշ նա ձևավորեց իր մշակված հիպոթեզը հաշվի առնելով հակադարձ տրանսկրիպցիան, որը բացահայտվել էր 1970 թվականին Դեյվիդ Բալտիմորի և Հոուարդ Թեմինի կողմից։
1982 թվականին Սթենլի Պրուզիները Սան Ֆրանցիսկոյի Կալիֆորնիական համալսարանից հաղորդեց, որ իր խումբը առանձնացրել է հիպոտետիկ ինֆեկցիոն ագենտ (պրիոն) և որ այն կազմված է հիմնականում սպիտակուցներից (թեև նրնաք այդ սպիտակուցը առանձնացրել էին Պրուզիների հաղորդագրությունից երկու տարի անց) ։ Պրուզիները պրիոնների բնագավառում կատարած աշխատանքների համար 1997 թվականին ստացել է Նոբելյան մրցանակ ֆիզիոլոգիայի և բժշկության բնագավառում ։
Իզոկառուցվածք
Պրիոնի սպիտակուցը (PrP) կարելի է հայտնաբերել առողջ մարդկանց և կենդանիների ամբողջ օրգանիզմում։ Վարակված հյուսվածքներում կա անոմալ կառուցվածք ունեցող PrP, որը կայուն է պրոտեազների նկատմամբ (ֆերմենտներ, որոնք հիդրոլիզում են սպիտակուցները)։ Ինչպես նշվեց վերևում, նորմալ ձևը կոչվում է PrPC, իսկ ախտածինը՝ PrPSc : Որոշակի պայմաններում հնարավոր է in vitro ստանալ շատ թե քիչ կառուցվածքայնորեն նման PrP-ների իզոֆորմներ, որոնք ընդունակ են վարակել առողջ օրգանիզմները, թեպետև ավելի քիչ արդյունավետությամբ, քան հիվանդ օրգանիզմից առանձնացվածները ։
PrPC
PrPC-ն կաթնասունների նորմալ թաղանթային սպիտակուց է, որը մարդու մոտ գաղտնագրվում է PRNP գենով։ Մարդու PRNP-ի ի-ՌՆԹ-ն կոդավորում է 253 ամինաթթվային մնացորդով (ա․ մ․) մի պոլիպեպտիդ, որը հասունացման ժամանակ կարճանում է բջջային ֆերմենտների միջոցով։ PrP-ի հասուն ձևը կազմված է 208 ամինաթթվային մնացորդներից և ունի 35-36 զ․ա․մ․ զանգված ։ Բացի օրգանական պրոտեոլիզից, PrP-ն ենթարկվում է նաև այլ հետտրանսլյացիոն ձևափոխությունների՝ N-գլիկոլիզացման՝ Asn-181 և Asn-197-ի միջոցով, Ser-230-ին գլիկոզիլֆոսֆատիդիլինոզիտոլի միացում և Cys-179 ու Cys-214 միջև դիսուլֆադային կապի առաջացում ։ Հետտրանսլյացիոն ձևափոխությանը մասնակցող ամինաթթվային մնացորդները, կաթնասունների մոտ բարձրակոնսերվատիվ են ։
PrP-ի տարածական կառուցվածքի մեջ առանձնացնում են չներկառուցված N-ծայրային հատված (մարդու մոտ 23-125 ա․ մ․) և գլոբուլային դոմեն (126-231 ա․ մ․), որը կազմված է երեք α-պարույրներից և երկշղթա հակազուգահեռ β-թերթից ։
Ըստ թաղանթի տարբերում են պրիոնների մի քանի տոպոլոգիական ձևեր՝ երկու տրանսմեմբրանային և մեկը՝ մեմբրանին միացած գլիկոլիպիդային խարիսխ ։
PrPC-ի ձևավորումը տեղի է ունենում Էնդոպլազմային ցանցում, հետագա հասունացումը՝ Գոլջիի համակարգում, որտեղից այն թաղանթային ներառուկների միջոցով հասնում է պլազմային թաղանթին։ Դրանից հետո այն էնդոսոմի քայքայվելուց հետո ամրանում է թաղանթի վրա կամ էլ ենթարկվում է էնդոցիտոզի և քայքայվում է լիզոսոմներում ։
Ի տարբերություն սպիտակուցների նորմալ լուծելի ձևերի, պրիոնները նստեցվում են գերարագ ցենտրիֆուգման միջոցով, որը համարվում է պրիոնների առկայության հայտնաբերման ստանդարտ եղանակ ։ PrPC-ն պղնձի երկվալենտ կատիոնի նկատմամբ ունի մեծ խնամակցություն ։ Այս փաստի իմաստը անհասկանալի է, բայց, հնարավոր է, դա որևէ կապ ունի նրա կառուցվածքի և կատարած ֆունկցիաների հետ։ Կան տվյալներ, որ PrP-ն կարևոր դեր է խաղում բջիջների ամրացման, ներբջջային ազդանշանների փոխանցման մեջ, կարող է մասնակցել գլխուղեղի բջիջների հաղորդակցմանը ։ Բայցևայնպես, պրիոնների ֆունկցիաները ամբողջությամբ չեն ուսումնասիրվել։
PrPSc
PrP-ի վարակունակ PrPSc իզոձևը ընդունակ է PrPC-ի նորմալ սպիտակուցը վերածել վարակիչ իզոձևի՝ փոխելով նրա տարածական կառուցվածքը (երորդային կառուցվածքը)․ դա իր հերթին, փոխում է այլ սպիտակուցների հետ PrP-ի փոխազդեցությունը։ Թեպետ PrPSc ստույգ կառուցվածքը հայտնի չէ, հաստատված է, որ նրա մեջ α-պարույրները գերակշռում են β-թերթերին ։ Այսպիսի ոչ նորմալ իզոկառուցվածքները միավորվում են բարձրակառուցվածքային ամիլոիդնային թելերի մեջ, որոնք, կուտակվելով, ձևավորում են բուշտեր։ Անհայտ է, իզոկառուցվածքները բջջի վնասվածքի պատճառ են, թե ընդամենը ախտաբանական պրոցեսի կողմնակի հետևանք ։ Յուրաքանչյուր թելի ծայրը ծառայում է որպես բռնկիչ, որին կարող են միանալ ազատ սպիտակուցային մոլեկուլներ, որի հետևանքով ֆիբրիլը մեծանում է։ Մեծ մասամբ կարող են միանալ միայն PrP մոլեկուլները, որոնք ճանաչվում են PrPSc-ի առաջնային կառուցվածքին (այդ պատճառով պրիոնների փոխանցումը տեսակային է) ։ Սակայն, հնարավոր են նաև պրիոնների միջտեսակային փոխանցման օրինակներ ։
Պրիոնների բազմացման մեխանիզմը
Առաջին հիպոթեզը, որը բացատրում էր պրիոնների բազմացումը առանց այլ մոլեկուլների մասնակցության, մասնավորապես առանց նուկլեինաթթուների, հետերոդիմերային մոդելն էր ։ Համաձայն այդ հիպոթեզի, PrPSc-ի մեկ մոլեկուլը միանում է PrPC-ի մեկ մոլեկուլին և կատալիզում է նրա պրիոնային ձևին անցումը։ PrPSc-ի երկու մոլեկուլներ դրանից հետո տարանջատվում են և շարունակում են այլ PrPC-ները վեր ածել PrPSc-ների։ Սակայն պրիոնների բազմացման մոդելը (ռեպլիկացիա) կարելի է բացատրում է ոչ միայն բուն բազմացումը, բայց և այն, թե ինչու է պրիոնների սպոնտան առաջացումը այդքան հազվագյուտ երևույթ։ Մանֆրեդ Էյգենը (Manfred Eigen) ցույց տվեց, որ հետերոդիմերային մոդելը պահանջում է, որ PrPSc-ն լինի ֆանտաստիկ կատալիզատոր․ այն պետք է մեծացնի սպիտակուցի փոխակերպան հաճախությունը պրիոնային ձևի մոտ 1015 անգամ ։ Այդպիսի խնդիր չի առաջանում, եթե ընդունենք, որ PrPSc-ն գոյություն ունի միայն ագրեգատիվ (օրինակ ամիլոիդային) ձևով, որտեղ կոոպերատիվությունը հանդես է գալիս որպես պատնեշ՝ պրիոնային ձևի սպոնտան անցման համար։ Որպես հավելում, չնայած ծախսված ուժերին, PrPSc-ի մոնոմերի անջատումը դեռևս չի հաջողվել։
Ալտերնատիվ ֆիբրիլային մոդելը ենթադրում է, որ PrPSc-ն գոյություն ունի միայն ֆիբրիլների տեսքով, ընդ որում ֆիբրիլի ծայրերը կապվում են PrPC-ի հետ, որտեղ այն վեր է ածվում PrPSc-ի։ Եթե դա միայն այդպես լիներ, ապա պրիոնների քանակը կաճեր գծային կարգով։ Սակայն պրիոնային հիվանդության զարգացման դեպքում նկատվում է PrPSc-ի քանակի էքսպոտենցիալ աճ և ընդհանուր ինֆեկցիոն մասնիկների կոնցետրացիայի աճ  ։ Դա կարելի է բացատրել, եթե հաշվի առնենք ֆիբրիլի քանդվելը ։ Օրգանիզմում ֆիբրիլների կտրատումը տեղի է ունենում շապերոն սպիտակուցների միջոցով, որոնք սովորաբար բջջին օգնում են մաքրվել ագրեգատիվ սպիտակուցներից ։
Պրիոնների ռեպլիկացիայի մեխանիզմի ուսումնասիրումը կարևոր դեր ունի դեղերի պատրաստման համար։ Քանի որ պրիոնային հիվանդությունների ինկուբացիոն շրջանը ծայրահեղ երկար է, արդյունավետ դեղանյութին ընդհանրապես անհրաժեշտ չէ ոչնչացնել բոլոր պրիոնները, բավական է ընդամենը իջեցնել նրանց էքսպոտենցիալ աճի արագությունը։ Մոդելավորումը ցույց է տալիս, որ ամենաէֆեկտիվ պատրաստուկը կլիներ այն, որը կկապվեր ֆիբրիլների ծայրերի հետ և կսահմանափակեր նրանց աճը ։
PrP-ի ֆունկցիաներ
Նեյրոդեգեներացիայի, որը առաջանում է պրիոնների կողմից, բացատրություններից մեկը կարող է լինել PrP-ի ֆունկցիայի խախտումը։ Սակայն այդ սպիտակուցի նորմալ ֆունկցիաները վատ են ուսումնասիրված։ in vitro տվյալները ցույց են տալիս բազմաթիվ դերեր, իսկ մկների վրա կատարած փորձերը, այդ գենի նկատմամբ նոկաուտայինները, տվել են հարաբերականորեն քիչ ինֆորմացիա, քանի որ այդ կենդանիների մոտ նկատվում է նորմայից շատ քիչ շեղումներ։ Վերջին ուսումնասիրությունները, որոնք կատարվել են մկների վրա, ցույց են տվել, որ ծայրային նյարդերում PrP-ի քայքայումը ակտիվացնում է նրանց միելինային թաղանթի վերականգնումը Շվանի բջիջներով և որ PrP-ի բացակայությունը տանում է նյարդերի դեմիլենիզացիային ։
2005 թվականին առաջ է քաշվել ենթադրություն, որ նորմայում PrP-ն դեր է խաղում երկարաժամկետ հիշողության պահպանման համար ։ Բացի այդ, մկների մոտ, որոնք զրկված են Prnp գենից, նկատվում է հիպոկամպային երկարաժամկետ պոտենցիացիայի փոփոխություն ։
2006 թվականին Ուայտհեդ կենսաբուժական ուսումնասիրությունների համալսարանի գիտնականները ցույց են տվել, որ Prnp գենի էքսպրեսիան հեմոպոետիկ ցողունային բջիջներում անհրաժեշտ է ոսկրածուծի ինքնակարգավորման համար։ Հետազոտության մեջ պարզվել է, երկարակյաց հեմոպոետիկ ցողունային բջիջները բջջաթաղանթի վրա կրում են PrP, իսկ ցողունային բջիջներով արյունաստեղծ հյուսվածքները, որոնք զրկված են PrP-ից, զգայուն են բջջային հյուծման նկատմամբ ։
Հիպոթեզներ պրիոնների բաղադրության մասին
Համաձայն առավել հնացած տեսակետի, պրիոնները իրենցից ներկայացնում են բացառապես սպիտակուցային ինֆեկցիոն ագենտներ։ Սակայն այս հիպոթզի («մաքուր սպիտակուցային» հիպոթեզ) մոտ կան թերություններ, ինչի հետ կապված հայտնվեցին նաև այլընտրանքային կարծիքներ պրիոնների գոյության մասին։ Բոլոր թվարկված հիպոթեզները քննարկվում են ներքևում։
Մուլտիկոմպոննետային հիպոթեզ
in vitro եղանակով աճեցված բջիջների պրիոններրի ցածր ախտածնությունը տարավ մուլտիկոմպոննետային հիպոթեզի առաջացմանը, որը վկայում է, որ ինֆեկցիոն պրիոնի առաջացման համար անհրաժեշտ են այլ մոլեկուլ-կոֆակտորներ ։
2007 թվականին կենսաքիմիկ Սուրաչայ Սուպատոֆոնեն (Surachai Supattapone) և Դարտմունտի քոլեջի կոլեգաները PrPC-ից ստացան մաքուր ինֆեկցիոն պրիոններ, որոնք պարունակում էին լիպիդներ սպիտակուցների հետ և սինթետիկ պոլիանինային մոլեկուլներ ։ Նրանք ցույց տվեցին նաև, որ պոլիանինային մոլեկուլները, որոնք անհրաժեշտ են պրիոնների ձևավորման համար, օժտված էր PrP-ի նկատմամբ մեծ խնամակցության և նրա հետ կազմավորում էր համալիրներ։ Դա նրանց թույլ տվեց ենթադրել, որ ինֆեկցիոն պրիոնի կազմի մեջ մտնում են ոչ միայն սպիտակուց, այլև օրգանիզմի այլ մոլեկուլներ, այդ թվում սպիտակուցներ և պոլիանինային մոլեկուլներ ։
2010 թվականին Մա Ցզյանը (Jiyan Ma) Օհայո նահանգի համալսարանի կոլեգաների հետ ստացան ռեկոմբինատային PrP պարունակող բակտերիալ բջիջների կողմից սինթեզված ինֆեկցիոն պրիոններ, ֆոսֆոլիպիդ POPG և ՌՆԹ, ինչը նույնպես հաստատում է մուլտիկոմպոնենտային հիպոթեզը ։ Մնացած հետազոտություններում մեկ ռեկոմբինատային PrP-ից հաջողվեց ստանալ թույլ պրիոններ ։
2012 թվականին Supattapone-ը և կոլեգաները որպես էնդոգեն կոֆակտոր առանձնացրել են ֆոսֆատիդիլէթանոլամին լիպիդը, որը կարող է կատալիզել տարատեսակ շտամների ռեկեմբինանտ պրիոնների մեծ քանակներ՝ առանց որևէ այլ մոլեկուլի մասնակցության ։ Նրանք հաղորդել են նաև, որ այդ կոֆակտորը անհրաժեշտ է ինֆեկցիոն PrPSc-ի կոնֆորմացիայի պահպանման համար, ինչպես նաև ինֆեկցիոն պրիոնների շտամային հատկանիշների բացահայտման համար ։
Վիրուսային հիպոթեզ
«Մաքուր սպիտակուցային» հիպոթեզը կրիտիկայի ենթարկվեց այն մարդկանց կողմից, ովքեր կարծում են, որ պրիոնային հիվանդությունների պարզ բացատրությունը կայանում է նրանց վիրուսային բնույթի մեջ ։ Ավելի քան տասի տար Եյլի համալսարանի նեյրոհիստոլոգ Լաուրա Մանուելիդսը (Laura Manuelidis) փորձում էր ապացուցել, որ պրիոնային հիվանդությունները հարուցվում են անհայտ դանդաղ վիրուսների կողմիից։ 2007 թվականի հունվարին նա և իր կոլեգանը հայտնեցին, որ վարակված սկրեյպիի կուլտուրայի բջիջների 10 %-ի մոտ հայտնաբերել են վիրուսներ ։
Վիրուսային հիպոթեզը պնդում է, որ սպունգային տրանսմիսիոն էնցեֆալոպատիան հարուցվում են ռեպլիկացիայի ունակ ինֆորմացիոն մոլեկուլների կողմից (ամենայն հավանականությամբ, նուկլեինաթթուների կողմից), որոնք կապվում են PrP-ների հետ։ ՍՏԷ-ի դեպքում հայտնի են շտամներ, այդ թվում սկրեյպիի և խոշոր եղջերավոր անասունների էնցեֆալոպատիայի դեպքում, որոնք բնորոշվում են սպեցիֆիկ կենսաբանական հատկություններով, ինչը, վիրուսային վարկածի կողմնակիցների կարծիքով, չի բացատրվում «մաքուր սպիտակուցային» հիպոթեզով։
Արգումենտներ, որոնք խոսում են վիրուսային հիպոթեզի օգտին ․
Խոշոր եղջերավոր անասունների էնցեֆալոպատիայի և մաքրված կոմպոնենտներով կատարված քիմիական ռեակցիների վերջերս կատարված հետազոտությունները հստակորեն վկայում են ընդդեմ այդ հիվանդությունների վիրուսային բնության դեմ։ Բացի այդ, վիրուսային հիպոթեզի դեմ խոսում է նաև Jiyan Ma-ի վերոհիշյալ աշխատությունը ։
Պրիոնային հիվանդություններ
Պրիոնները հարուցում են նեյրոդեգեներատիվ հիվանդություններ, քանի որ ձևավորում են կենտրոնական նյարդային համակարգի արտաբջջային կուտակումներ և ձևավորում են ամիլոիդային բշտիկներ, որոնք քանդում են հյուսվածքների նորմալ կառուցվածքը։ Քայքայումը բնորոշվում է «անցքերի» առաջացմամբ և հյուսվածքը ընդունում է սպունգանման կառուցվածք՝ նեյրոններում ներառուկների առաջացման պատճառով ։ Այդ ընթացքում նկատվող այլ հիստոլոգիական փոփոխություններն են՝ աստրոգլիոզը (իրար մոտ գտնվող նեյրոնների քայքայման հետևանքով աստրոցիտների քանակի ավելացում) և բորբոքային ռեակցիաների բացակայություն ։ Թեպետ բնական հիվանդությունների ինկուբացիոն շրջանը, որպես կանոն, տանում է ուղեղի վնասման և օրգանիզմի մահվան ։ Այդ ընթացքում առաջացող նեյրոդեգեներատիվ ախտանիշները կարող են լինել կոնվուլսիան, դեմենցիան, ատաքսիան (հավասարակշռված շարժումների խախտում), վարքային և անձնական փոփոխություններ։
Բոլոր հայտնի պրիոնային հիվանդությունները, որոնք միավորվում են սպունգային տրանսմիսիոն էնցեֆալոպատիան (ՍՏԷ) անվան տակ, անբուժելի են և մահացու ։ Մկների համար պատրաստվել է հատուկ վակցինա, հնարավոր է, դա կօգնի նաև մարդու համար վակցինաների հայտնագորխման համար ։ Բացի այդ, 2006 թվականին գիտնականները հայտարարեցին, որ գենային ինժեներիայի մեթոդների միջոցով ստացվել է կով, որը զրկված էր պրիոնային գենի առաջացնելու ունակությամբ, տեսականաորեն նա ունի ՍՏԷ-ի նկատմամբ իմունիտետ ։ Այս հետևությունը հիմնված են ուսումնասիրությունների վրա, որ մկները, որոնք զրկված են պրիոնային սպիտակուցի նորմալ ձևիվ, կայունություն են ցուցաբերել սկրեյպիի նկատմամբ ։
Հայկական փողոց (Վլադիկավկազ)
Հայկական փողոց, փողոց Վլադիկավկաում (Հյուսիսային Օսիա, Ռուսաստան)։ Տեղակայված է Վլադիկավկազի Իրիստոնսկի մունիցիպալ շրջանում՝ Չերմեն Բաևի ու Կոմսոմոլսկայա փողոցների միջև։ Սկսվում է Չերմեն Բաևի փողոցից։ Հայկական փողոցը հատում են Ցագոլովի, Օսեթական, Դիմիտրովի և Վատուտինի փողոցները։ Հայկական փողոցի զույգ կողմից սկիզբ են առնում Թեք նրբանցքը (Кривой переулок), Վոյկովի, Ալիբեկ Կանտեմիրովի, Կոյբաևի ու Կուտուզովի փողոցները։
Պրիոններ
Պրիոնային հիվանդություններ
Պրիոնները վարակում են բազմատեսակ կաթնասուններ, և PrP սպիտակուցը չափազանց նման են բոլոր կաթնասունների մոտ ։ PrP-ի ոչ մեծ տարբերրությունների պատճառով պրիոնային հիվանդության միջտեսակային տեղափոխումը տարօրինակ երևույթ է։ Սակայն պրիոնային հիվանդության մարդկային ձևը (Կրեյցֆելդտ-Յակոբի հիվանդություն) հարուցվում է պրիոնի կողմից, որը սովորաբար վարակում է կովերին և առաջ է բերում խոշոր եղջերավոր անասունների էնցեֆալոպատիա, որը փոխանցվում է վարակված մսով ։
Հայկական փողոց (Վլադիկավկազ)
Պատմություն
Փողոցը ձևավորվել է 19-րդ դարի կեսերին և առաջին անգամ նշվել է Կովկասի երկրամասի քարտեզի վրա, որը հրատարակվել է 19-րդ դարի 60-70-ական թվականներին։ Փողոցի առաջին անվանումը եղել է «Վրևսկայա փողոց»․ այն այդպես է կոչվել բարոն ՀԻպոլիտ Ալեքսանդրովիչ Վրևսկու պատվին, որը մասնակցել է Քիթուրի աուլի գրոհին 1858 թվականի օգոստոսի 20-ին։ Այդ անվանումը պահպանվել է մինչև 1935 թվականի մայիսի 10-ը, երբ Քաղաքային խորհրդի նախագահության որոշմամբ Վրևսկայա փողոցը վերանվանվել է Զաուրբեկ Կալոևի փողոց։
Պրիոններ
Առաջացման ուղիներ
Համարվում է, որ պրիոնային հիվանդությունները կարող են ձեռք բերվել 3 ուղով՝ ուղղակի վարակման դեպքում, ժառանգաբար կամ հանկարծակի (սպոնտան) ։ Որոշ դեպքերում հիվանդության զարգացման համար անհրաժեշտ է այս գործոնների կոմբինացիան ։ Օրինակ, սկրեյպի զարգացման համար անհրաժեշտ է ինչպես վարակում, այնպես էլ գենոտիպով կապված զգայություն ։ Մեծ մասամբ պրիոնային հիվանդությունները առաջանում են սպոնտան՝ անհայտ պատճառներով։ Ժառանգական հիվանդությունների թվին դասվում են ընդհանուր դեպքերի 15 %-ը ։ Վերջապես, ամենաքիչ դեպքերը կազմում են շրջակա միջավայրից առաջացած հիվանդությունները, այսինքն նրանք, որոնք ունեն մարդածին բնություն և ծագում են պրիոնային վարակի հետևանքով ։
Հայկական փողոց (Վլադիկավկազ)
Պատմություն
Զաուրբեկ Կալոևի փողոցը 1938 թվականի նոյեմբերի 16-ին Քաղաքային խորհրդի նախագահության որոշմամբ վերանվանվել է Դպրոցական փողոց (Школьная улица):
Պրիոններ
Սպոնտանային առաջացում
Սպոնտային պրիոնային հիվանդությունը առաջանում է պոպուլյացիայի պատահական առանձնյակի մոտ։ Այդպիսին է, օրինակ, Կրեյտցֆելդտ-Յակոբի հիվանդության դասական տեսակը։ Կա պրիոնային հիվանդությունների սպոնտան առաջացման երկու հիմնական եղանակ։ Համաձայն նրանցից առաջինի սպոնտանային փոփոխությունները տեղի են ունենում ուղեղի նորմալ սպիտակուցներում, այսինքն առաջանում է հետտրանսլյացիոն ձևափոխության դեպքում ։ Ալտերնատիվ հիպոթեզը վկայում է, որ օրգանիզմի մեկ կամ մի քանի բջիջներ որևէ պահի դադարեցնում են սոմատիկ մուտացիաները (այսինքն ինֆորմացիա չեն փոխանցում) և սկսում են արտադրել դեֆեկտային սպիտակուց PrPSc-ը ։ Ինչպես էլ որ լինի, պրիոնային հիվանդությունների առաջացման կոնկրետ մեխանիզմն անհայտ է ։
Ժառանգականություն
Հայտնաբերվել է գեն, որը կոդավորում է PrP սպիտակուցը՝ PRNP-ն, գտնվում է 20-րդ քրոմոսոմում։ Բոլոր ժառանգական պրիոնային հիվանդությունները կապված են այդ գենի մուտացիայի հետ։ Առանձնացվել են այս գենի մի շարք տարբեր մուտացիաներ (մոտ 30 ), և այդ ընթացքում առաջացած մուտանտ սպիտակուցները առավել հակված են աննորմալ (պրիոնային) ձևին անցնելուն ։ Բոլոր այդպիսի մուտացիաները ժառանգվում են աուտոսոմ-դոմինանտ կերպով ։ Այս բացահայտումը անցք բացեց պրիոնների տեսության մեջ, համաձայն որի, պրիոնները կարող են պրիոնային ձևի վերածել միայն միանման ամինաթթվային կազմով միանման սպիտակուցներին։ Մուտացիները կարող են տեղի ունենալ ամբողջ գենի սահմանում։ Որոշ մուտացիաներ բերում են PrP սպիտակուցի N-ծայրի օկտապեպտիդային կրկնությունների քանդմանը։ Այլ հիվանդությունները, որոնք տանում են պրիոնային ժառանգական հիվանդության, կարող են տեղի ունենալ 102, 117 և 198 (Գերստման-Շտրաուսլեր-Շեյկերի սինդրոմ), 178, 200, 210 և 232 (Կրեյտցֆելդտ-Յակոբի հիվանդություն) և 178 (ընտանեկան մահացու անքնություն) դիրքերում։
Հայկական փողոց (Վլադիկավկազ)
Պատմություն
1939 թվականի հունվարի 16-ին Դպրոցական փողոցը վերանվանվել է Հայկական փողոց։
Պրիոններ
Վարակում
Ժամանակակից ուսումնասիրությունների տվյալներով, պրիոնային հիվանդությունների ջեռք բերման հիմնական ուղին վարակված մսի ուտելն է։ Համարվում է, որ պրիոնները կարող են մնալ մահացած կենդանիների մնացորդների շրջակայքում, ինչպես նաև մեզում, թքում և մարմնի այլ հեղուկներում և հյուսվածքներում։ Դրա պատճառով պրիոնային հիվանդությունը կարող է օրգանիզմ անցնել չվարակազերծված վիրահատական գործիքների միջոցով։ Նրանք կարող են մնալ նաև հողում՝ կավի և այլ հողային հանքային նյութերի հետ կապման շնորհիվ ։
Կալիֆորնիական համալսարանի մի խումբ հետազոտողներ՝ նոբելյան մրցանակակիր Սթենլի Պրուզների գլխավորությամբ ապացուցեցին, որ պրիոնային հիվանդությունները կարող են առաջանալ նաև գոմաղբի պրիոններից ։ Քանի որ գոմաղբ կա գրեթե բոլոր ջրամբարներում և արոտավայրերում, դա հնարավորություն է տալիս պրիոնային հիվանդությունների լայն տարածմանը։ 2011 թվականին հաղորդվեց մի պրիոնի հայտնաբերման մասին, որը տարածվում է աերոզոլի մասնիկների միջոցով (այսինքն օդակաթիլային ճանապարհով) ։ 2011 թվականին հրապարակվել է նաև նախնական ապացույց այն մասին, որ պրիոնները կարող են փոխանցել մեզից ստացած մարդու մենոպաուզային գոնադոտրոպինը, որը օգտագործվում է անպտղության բուժման համար ։
Հայկական փողոց (Վլադիկավկազ)
Աղբյուրներ
Կատեգորիա:Վլադիկավկազի փողոցներ
Պրիոններ
Մանրէազերծում
Ինֆեկցիոն ագենտների բազմացումը, որոնք պարունակում են նուկլեինաթթուներ, կապված է նուկլեինաթթուներից։ Սակայն պրիոնները իրենց քանակը ավելացնում են՝ փոխելով սպիտակուցի նորմալ ձևը պրիոնայինի։ Այդ պատճառով պրիոնի դեմ ստերիլիզացիան պետք է միացնի նրանց դենատուրացիան այն աստիճանի, որում նրանք չեն կարողանա փոխել այլ սպիտակուցների կոնֆորմացիան։ Պրիոնները մեխամասամբ դիմացկուն են պրոտեազների, բարձր ջերմաստիճանի, ճառագայթման և ֆորմալինի նկատմամբ, սակայն այս միջոցները իջեցնում են նրանց էֆեկտիվությունը։ Պրիոնների դեմ էֆեկտիվ դեզինֆեկցիան պետք է ներառի պրիոնների հիդրոլիզ կամ նրանց երրորդային կառուցվածքի վնասում/քայքայում։ Դրան կարելի է հասնել նատրիումի հիդրօքսիդով, քլորակիրով և այլ ուժեղ օքսիդիչներով մշակելու դեպքում ։ 18 րոպե 134 °C-ոց գոլործային ավտոկլավը չի կարող ապաակտիվացնել պրիոնը ։ Պրիոնների վերացման և դենատուրացիայի համար ներկա ժամանակներում ուսումնասիրվում է օզոնային մանրէազերծումը ։ Ամբողջությամբ դենատուրացված պրիոնի ռենատուրացիան մինչ էֆեկտիվ վիծակի չի գրանցվել, սակայն մասնակի դենատուրացիա կատարած պրիոնների դեպքեր գրանցվել են ։
Պրիոնները և ծանր մետաղները
Համաձայն վերջերս կատարված ուսումնասիրությունների, ուղեղում ծանր մետաղների փոխանակության խանգարումը կարևոր դեր է խաղում նեյրոտոքսիա մեջ, որը կապված է PrPSc-ի հետ, թեպետ մինչ այսօր ունեցած տվյալների միջոցով դժվար է բացատրել այդ մեխանիզմը։ Կա հիպոթեզ, որը ազդեցությունը բացատրում է նրանով, որ PrPC-ն որոշակի դեր է խաղում ծանր մետաղների նյութափոխանակության մեջ, և այդ սպիտակուցի ագրեգացիայի հետևանքով նրա խանգարումը ֆիբրիլներում առաջ է բերում ուղեղի ծանր մետաղների նյութափոխանակության դիսբալանս։ Համաձայն այլ տեսակետի, PrPSc-ի տոքսիկությունը ավելանում է PrPC-կախյալ մետաղների ագրեգատի միացման հետևանքով, ինչը տանում է PrPSc-ի համալիրների առաջացմանը, որոնք ունեն օքսիդավերականգնիչ ակտիվություն։ Որոշ PrPC-մետաղ կոմպլեքսների ֆիզիոլոգիական նշանակությունը հայտնի է, իսկ մյուսների նծանակությունը՝ ոչ ։
Պոտենցիալ բուժում և ախտորոշում
Շնորհիվ համակարգչային մոդելավորման գիտնականներին հաջողվել է գտնել միացություններ, որոնք կարող են ծառայել որպես դեղորայք պրիոնային հիվանդությունների համար։ Օրինակ, մեկ միացությունը կարող է միանալ PrPC-ի հետ և կայունացնել նրա կառուցվածքը, իջեցնելով վտանգավոր PrPSc-ների քանակը ։
Վերջերս նկարագրվել են հակապրիոնային հակամարմիններ, որոնք ունակ են անցնել արյունաուղեղային պատնեշի միջով և գործել պրիոննների ցիտոզոլում ։
Վերջին տասնամյակներում հաջողություններ են գրանցվել մսում պրիոնների ինֆեկտիվության նվազման մեջ՝ գերբարձր ճնշման շնորհիվ ։
2011 թվականին հայտնաբերվել է, որ պրիոնները կարող են քայքայվել քարաքոսերի կողմից ։
Մեծ պրակտիկ նշանակություն ունի պրիոնային հիվանդությունների դիագնոստիկայի խնդիրը, մասնավորապես, խոշոր եղջերավոր անասունների սպունգային էնցեֆալոպատիան և Կրեյցֆելդտ-Յակոբի հիվանդությունները։ Նրանց ինկուբացիոն շրջանը կազմում է մեկ ամսից մինչև տասնյակ տարիներ, որոնց ընթացքում մարդը չի զգում որևէ նախանշաններ, նույնիսկ եթե ուղեղային նորմալ PrPC սպիտակուցների փոխակերպումը պրիոնայինի արդեն սկսվել է։ Ներկա պահին գրեթե գոյություն չունի PrPSc-ի հայտնաբերման միջոց, բացի մահից հետո ուղեղի նաեյրոպաթոլոգիական և իմունոհիստոքիմիական հետազոտություններից հետո։ Պրիոնային հիվանդությունների բնորոշ գիծը համարվում է PrP սպիտակուցի կուտակումը PrPSc ձևով, սակայն մարմնից հեշտ ստացվող հեղուկներում, ինչպիսին են արյունը և մեզը, այն պարունակվում է շատ քիչ կոնցետրացիայով։ Հետազոտողները փորձում էին մշակել PrPSc-ի մասնաբաժնի չափման մեթոդ, սակայն այժմ առաջվա պես չկան բոլորի կողմից ընդունված մեթեդներ։
2010 թվականին Նյու-Յորքի հետազոտողների խումբը նկարագրեց PrPSc-ի հայտնաբերման միջոց նույնիսկ այն ժամանակ, երբ նրա քանակը ուղեղում կազմում է 10−11։ Այս եղանակը համադրում է նոր սարքավորումների, որոնք կոչվում են Surround Optical Fiber Immunoassay (SOFIA) («Հարակից հյուսվածքների օպտիկական իմունոլոգիական անալիզ») միջոցով կատարվող ամպլիֆիկացիան և PrPSc-ի դեմ որոշ հատուկ սպեցիֆիկ հակամարմինները։ Բոլոր PrPSc-ների ամպլիֆիկացիայի միջոցով կոնսետրատցիան մեծացնելուց հետո, նմուշը նշվում է սպեցիֆիկ հակամարմիններով ֆլուորեսցենտրիկ ներկերով և վերջում տեղադրվում է միկրոկապիլար անոթի մեջ։ Հետո այդ անոթը տեղադրվում է հատուկ սարքի մեջ այնպես, որ այն ամբողջությամբ շրջապատվում է օպտիկական հյուսվածքներով և ամբողջ լույսը, որը մղվում է դեպի անոթ, կլանում է ներկանյութի կողմից, որը նախնական գրգռվել էր լազերային լույսով։ Այս տեխնիկան թույլ է տալիս հայտնաբերել PrPSc-ն նույնիսկ սպիտակուցների պրիոններ անցման նախնական փուլերում, ինչը, առաջին հերթին իջեցնում է վտանգը, իսկ երկրորդ հերթին արագացնում է գործընթացը։ Այս մեթոդով գիտնականները ուսումնասիրել են առաջին հայացքից առողջ թվացող ոչխարներին, որոնք իրականում վարակված էին սկրեյպիով։ Երբ հիվանդությունը դարձավ բացահայտ, հետազոտվեցին նաև նրանց ուղեղները։ Այդ կերպ, հետազոտողները հնարավորություն ստացան համեմատել ոչ ինֆեկցիոն և գաղտնի հիվանդ օրգանիզմների արյան և ուղեղային հյուսվածքի անալիզները։ Արդյունքները ցույց տվեցին, որ վերոհիշյալ տեխնիկան թույլ է տալիս օրգանիզմում հայտնաբերել PrPSc-ն առաջին ախտանիշներից բավական շուտ ։
Հակապրիոնային ակտիվություն հայտնաբերվել է աստեմիզոլի մոտ ։
Սնկերի պրիոններ
Սպիտակուցներ, որոնք ժառանգաբար կարող են փոխանցել իրենց կոնֆորմացիան, այսինքն ոչ մենդելյան օրինաչափություններով Ռիդ Ուիքերի կողմից 1990-ականների սկզբին հայտնաբերվել են Saccharomyces cerevisiae խմորասնկերի մոտ։ Կաթնասունների պրիոնների հետ նմանության պատճառով սպիտակուցների կոնֆորմացիայի այդպիսի ալտերնատիվ ժառանգվող տարրերը կոչվեցին խմորասնեկրի պրիոններ։ Ավելի ուշ պրիոններ հայտնաբերվել են Podospora anserina սնկերի մոտ։
Ուայտհեդի համալսարանի խումբը Սյուզան Լինդկվիստի (Susan Lindquist) գլխավորությամբ ցույց է տվել, որ սնկերի որոշ պրիոններ կապված չեն որևէ հիվանդության հետ, այլ կարող են օգտակար դեր խաղալ։ Սակայն NIH-ի հետազոտողները արգումենտ են ներկայացրել ի օգուտ նրա, որ սնկերի պրիոնները կարող են իջեցնել բջջի կենսունակությունը ։ Այդ պատճառով այն հարցը, թե համարվում են սնկերի պրիոնները հիվանդածին ագենտներ թե նրանք ինչ-որ օգտակար դեր են խաղում, մնում է անպատասխան ։
2012 թվականի դրությամբ հայտնի է սնկերի 11-12 պրիոններ՝ յոթը Saccharomyces cerevisiae-ի (Sup35, Rnq1, Ure2, Swi1, Mot3, Cyc8, Sfp1, Mca1', վակուոլային պրոտեազ B и Mod5) մոտ և մեկը Podospora anserina-ի (НЕТ-s, МАР-կինազ) մոտ։
Նրանցից առավել ուսումնասիրված է տրանսլյացիայի տերմինացիայի գործոն Sup35-ը (հոմոլոգ eRF3)։ Բջիջներում, որոնցում առկա է Sup35 պրիոնային ձևը, կոչվում են [PSI+] բջիջներ։ Այդպիսի բջիջները ունենում են փոփոխված ֆիզիոլոգիական վիճակ և որոշ գեների էքսպրեսիայի փոփոխված մակարդակ, ինչը թույլ է տալիս առաջ քաշել մի հիպոթեզ, ըստ որի դրոժների մոտ պրիոնների ձևավորումը կարող է հարմարողական դեր խաղալ ։
Mca1 պրիոնի հայտնաբերման մասին հոդվածը հետագայում չեղյալ համարվեց, քանի որ փորձի արդյունքները վերարտադրել չհաջողվեց ։ Նշանակալից է, որ սնկերի պրիոնների մեծամասնությունը հիմնված է գլուտամին/ասպարգին-առատ պտուըտների վրա, բացառություն համարվում են Mod5 և HET-s:
Ինչպես նշվեց վերևում, սնկերի պրիոնները, ի տարբերություն կաթնասունների պրիոնների, փոխանցվում են հաջորդ սերնդին։ Այլ կերպ ասած, սնկերի մոտ առկա է պրիոնային (սպիտակուցային) ժառանգականության մեխանիզմ, որը կարող է ծառայել որպես ցիտոպլազմային ժառանգականության վառ օրինակ։
Ռուսաց լեզվով
Կատեգորիա:Սպիտակուցներ
Գուրջաանի շրջան
Գուրջաանի շրջան (გურჯაანის მუნიციპალიტეტი՝ գուրջաանիս մունիցիպալիտետի), 2-րդ մակարդակի վարչական միավոր է Վրաստանում։ Մտնում է Կախեթի մարզի կազմի մեջ։ Վարչական կենտրոնը Գուրջաան քաղաքն է։
Կատեգորիա:Գուրջաանի շրջան
Սինթիա Էրիվո
Սինթիա Էրիվո (Cynthia Erivo, ), բրիտանացի երգչուհի և դերասանուհի։ «Թոնի» (2016), «Դրամա Դեսկ» (2016) և «Գրեմմի» (2017) մրցանակների դափնեկիր։
Կենսագրություն
Էրիվոն ծնվել է Լոնդոնի հարավային մասում՝ նիգերիացի ներգաղթյալների ընտանիքում և ավարտել է Դրամատիկական արվեստի թագավորական ակադեմիան ։
2013 թվականին Էրիվոն խաղացել է լոնդոնյան՝ «Մանուշակագույն դաշտերի ծաղիկներ» մյուզիքլում, իսկ դրանից առաջ խաղացել է բրիտանական՝ «Գործիր, քույրի′կ» մյուզիքլում  ։ 2014 թվականին ձայնագրել է ամերիկյան՝ «Կուլիսների հետևում» ֆիլմի երգերից մեկը ։
2015 թվականին Էրիվոն մեկնել է ԱՄՆ, որտեղ նորամուտը նշել է բրոդվեյան բեմում՝ «Մանուշակագույն դաշտերի ծաղիկներ» մյուզիքլի նոր տարբերակով՝ մարմնավորելով Սելիայի կերպարը։ Դերը նրան մի շարք մրցանակներ է բերել, այդ թվում՝ «Թոնի»՝ մյուզիքլում կնոջ լավագույն դերի համար ։
2019 թվականին Էրիվոն մարմնավորել է Հարիեթ Թաբմենին «Հարիեթ» ֆիլմում, որի համար առաջադրվել է «Օսկար», «Ոսկե գլոբուս» և ԱՄՆ կինոդերասանների գիլդիայի մրցանակներում։
Ծանոթագրություններ
<references group="" responsive="1">
Կատեգորիա:«Թոնի» մրցանակի դափնեկիրներ Կատեգորիա:Բրիտանացի երգիչներ Կատեգորիա:«Գրեմմի» մրցանակի դափնեկիրներ Կատեգորիա:Բրիտանացի կինոդերասանուհիներ Կատեգորիա:21-րդ դարի դերասանուհիներ Կատեգորիա:«Դրամա Դեսկ» մրցանակի դափնեկիրներ Կատեգորիա:21-րդ դարի բրիտանացի դերասանուհիներ Կատեգորիա:Դրամատիկական արվեստի թագավորական ակադեմիայի շրջանավարտներ
Mercedes-Benz
Mercedes-Benz, գերմանական ավտոմեքենայի մակնիշ։ Կազմավորվել է 1926 թվականին։ 2008 թվականին Մերսեդես-Բենցը գնահատվել է 25,6 միլիարդ դոլար, երրորդ տեղից բարձրանալով երկրորդ տեղ, առաջինում գտնվում է Տոյոտան։
Մերսեդեսի պատմությունը
Այս ընկերությունն առաջացել է «Բենց» և «Դայմլեր» ընկերությունների միացումից։
Բենց
1886 թվականին Կառլ Բենցի կողմից ստեղծվեց երեք անիվանի առաջին բենզինային շարժիչով մեքենան։ Յոթ տարի անց ստեղծվեց չորս անիվանի մեքենա Բենցի կողմից։ Դրանից մեկ տարի անց վերջինս ստեղծեց ավելի զարգացած մեքենա։ 1907 թվականին «Դայմլեր»-ը ստեղծում է «Mercedes-35PS» մեքենան, որից հետո ակնհայտ երևում էր թե որքան է վատացել «Բենց» ընկերության առաջադիմությունը։ 1909 թվականին «Բենց» ընկերության կողմից ստեղծվում է այդ ժամանակի ամենահզոր մեքենան՝ «Բլիտցեն Բենցը» 200 ձիաուժ հզորությամբ։ Մինչև «Դայմլեռ» ընկերության հետ միացումը «Բենց» ընկերությունը արտադրել էր 47555 մեքենա։
Mercedes-Benz ընկերությունը երկրորդ համաշխարհային պատերազմի ժամանակ
Երկրորդ համաշխարհային պատերազմի ժամանակ «Դայմլեր-Բենց» ընկերությունն արտադրում էր ինչպես բեռնատար, այնպես էլ սեդան մեքենաներ։ Սակայն երկրորդ համաշխարհային պատերազմի ժամանակ մեծ վնասների ենթարկվեց «Դայմլեր-Բենց» ընկերությունը։ «Դայմլեր-Բենց» ընկերության շարժիչների գործարան 70%-ը ավերվել էր։
Նոր սկիզբ
Ընկերությունը վերականգնելու համար պետք էր ժամանակ, այդ պատճառով էլ մեքենաների արտադրությունը սկսվեց 1946 թվականին։ Սակայն ընկերությունը չուներ ոչ գործարան, ոչ սարքեր և ոչ էլ անհրաժեշտ մասեր։ Պատերազմից հետո առաջին ավտոմեքենան W136-ն էր, որը նախագծվել էր դեռ 1930-ական թվականներին։ Ըստ այդ նախագծի մեքենան պետք է ունենար 38 ձիաուժ հզորություն։ Սակայն ստեղծվեց ավելի հզոր 52 ձիաուժանոց «170S» մեքենան։ 1952 թվականի հունվարին ստեղծվեց W191 ավելի զարգացած ավտոմեքենա։
Պանտոններ
1950-ական թվականներին արդեն կար անհրաժեշտ միջոցներ արտադրելու համար նոր ավտոմեքենաներ։ 1950 թվականի սկզբին արդեն «170» և «200», մոդելները հնացել էին։ 1954 թվականին սկսվեց արտադրվել 89 ձիաուժ հզորությամբ W180 մոդելի ավտոմեքենա։ Խոշոր 220 մոդելի պանտոնների ատադրանքը շարունակվեց մինչև 1959 թվականը, իսկ մինչև 1960 թվականը արտադրվեց կաբրիալետ և կուպե թափքով ավտոմեքենաները։
SL (Sport Leicht)
Ընկերությունը մարդատար մեքենաների հետ միասին նաև արտադրում էր սպորտային մեքենաներ։ Մեծ հաջողություն բերեց Mercedes-Benz W196 մոդելը։ Այս մոդելի մեքենայով Խուան Ֆանխիոն դարձավ Ֆորմուլա մեկի ավտոմրցաշավի կրկնակի չեմպիոն 1954 և 1955 թվականներին։ 1952 թվականին արտադրվեց Mercedes-Benz W194 ավտոմեքենան, որը մասնակցել էր Carrera Panamericana և Targa Florio մրցարշավներին։
Նոր ժամանակաշրջան
1965 թվականին, Ֆրանկֆուրտում առաջին անգամ ցուցադրվեց s մոդելը։ Այնտեղ ցուցադրվեցին 250S մոդելի 150 ձիաուժանոց և 250SE մոդելի 170 ձիաուժանոց ավտոմեքենաները։ Այդ թվականից այդ ավտոմեքենաները համալրվեցին 2,8 լանոց, իսկ 1968 թվականից V8 տեսակի 3,5 և 4,5 լիտրանոց շարժիչներով։ Այս մոդելի ամենահզոր և ամենահարմարավետ ավտոմեքենան դարձավ 300SEL մեդելի ավտոմեքենան, և 300SEL մոդելի 6,3 լիտրանոց շարժիչներով, 220 կմ/ժ մաքսիմալ արագություն զարգացնող ավտոմեքենաները։
1970- ական թվականներ
1972 թվականին Մերսեդես Բենց ընկերությունը թողարկեց s դասի W116 մոդելի ավտոմեքենան, որը հագեցած էր ABS համակարգով, որը առաջինն էր աշխարհում։ Այս ավտոմեքենան հիմնված էր երկու բազաներով կարճ և երկար (V116)։ Եթե բոլոր s կլասները լինում էին կուպե, ապա W116 կլիներ բացառություն։ Արդեն հնացած С111 մոդելին փոխարինման եկավ 1972 թվականին C107 SLC մոդել, որը R107 մոդելի բազայի վրա։
1980- ական թվականներ
1980- ական թվականներին հայտնվեցին մի շարք թյունինգային ընկերություններ, որոնցից են Brabus, AMG, Carlsson և այլ թյունինգային ընկերություններ, այդ պատճառով 1989 թվականին Mercedes Porsche ընկերությունները միասին ստեղծեցին սպորտային 500E մոդելի V8 տեսակի շարժիչով ավտոմեքենա։ W124 տեսակից 2,7 միլիոն ավտոմեքենա էր թողարկվել, իսկ 500Е տեսակից 10000 հազար ավտոմեքենա։
1990 ական թվականներ
1989 թվականին R107 SL-ին փոխարինման է գալիս Mercedes-Benz R129 ավտոմեքենան։
2000- ական թվականներ
10 տարվա ընթացքում Mercedes-Benz-ը 2 անգամ ավելացրեց իր մոդելային շարքը։ Եթե 1993 թվականին ընկրությունը ուներ 5 դասի ավտոմեքենաներ, ապա 1999 թվականին դրանք արդեն 10-ն էին։
2001 թվականից սկսվեց թողարկվել SL-դասի R230։ Ամենահաջող մոդելը դարձավ SL55 AMG-ին որը հագեցված էր 5,5 լիտրանոց, V8 տեսակի, համարյա 500 ձիաուժանոց շարժիչով։ Որը թույլ էր տալիս ավտոմեքենային զարգացնել 100 կմ/ժ արագություն 4,5 վարկեանի ընթացքում, և զարգացնել 300 կմ/ժ մաքսիմալ արագություն։
Ավտոբուսներ
Mercedes-Benz-ը նույնպես թողարկում է ավտոբուսներ, որոնք արտահանվում են Եվրոպա և Ասիա։ Առաջին գործարանը որը կառուցվել էր երկրորդ համաշխարհայինից հետո գտնվում է Արգենտինայում։ Առաջին հերթին գործարանում արտադրվում էր բեռնատարներ։ Այժմ գործարանում թողարկվում են բեռնատարներ, ավտոբուսներ և Sprinter Van։
Թյունինգ
Քանի որ ընկերության մեքենաները մեծ պահանջարկ ունեն, ընկերության մեքենաների թյունինգով զբաղվում են շատ թյունինգող ընկերություններ։ Որոնցից են՝
AMG շարժիչները, որոնք պատրաստված են ձեռքով, իրենց վրա ստանում են այն շարժիչը պատրաստող ինժիների ստորագրությունը։ AMG ընկերությունը ամբողջովին Մերսեդեսինն է 1999 թվականից։
Թանգարանը
Մերսեդես Բենց ընկերության թանգարանը գտնվում է Շտուտգարտ քաղաքում։ Թանգարանը կազմված է երեք շրջաններից, որոնք չունեն կենտրոններ։ Թանգարան բացվել է 2006 թվականի մայիսի 19-ին։
Մերսեդեսի մարկետինգային ռազմավարությունը
Սկզբնապես Գերմանիայում «Մերսեդես-Բենց» ընկերությունը դիրքավորվեց որպես բարձրորակ և հուսալի ավտոմեքենաների արտադրող և որպես ընկերություն, որը մասնագիտանում է բացառապես թանկարժեք շքեղ մեքենաների մեջ։ Գերմանացիների համար «Մերսեդես-Բենզ» -ը հիմնականում տրանսպորտային հուսալի միջոց է, այլ ոչ թե շքեղ իր։ Կենտրոնացված շուկայավարման քաղաքականությունը դրական է ազդում ապրանքանիշ ի դիրքավորման վրա։ Mercedes-Benz- ի պոտենցիալ հաճախորդները բարձր հետախուզության մարդիկ են, ովքեր սովորաբար ավելի շատ գումար են վաստակում։ «Մերսեդես-Բենց» -ի մարկետինգային ռազմավարության տարրերից մեկը ակտիվ սոցիալական քաղաքականությունն է` թե ընկերությունը, որպես ամբողջություն, և թե նրա բաժինները։ Ընկերության սոցիալական պատասխանատվությունը դիրքավորվում է որպես արժեք բոլոր շահագրգիռ կողմերի համար, այն գնահատում է գործունեությունը որպես բարձրորակ չափանիշների բավարարում։ Սոցիալական պատասխանատվությունը դրսևորվում է նվիրատվությունների, հովանավորչության, կամավորների աշխատողների խթանման և ֆոնդերի պահպանման գործում։ Ամենահետաքրքիր բարեգործական ծրագրերի շարքում համագործակցում են Թուրքիա ի հետ, ծրագիրը անվանեվել է«Յուրաքանչյուր աղջիկ աստղ է» շրջանակներում, որն ուղղված է հիմնականում ֆինանսական դժվարությունների ունեցող կանանց համար, ովքեր դժվարանում են գտնել աշխատանք այն մասնագիտություններում, որոնք ավանդաբար գերակշռում են տղամարդիկ։ Mercedes-Benz- ը պատրաստվում է վերստին ղեկավարել պրեմիում մեքենաների մեջ և սկսում է աճի նոր ռազմավարություն։ Ընկերությունը մտադիր է առաջատար դիրք զբաղեցնել ոչ միայն ապրանքանիշի ժողովրդականության և հուսալիության, այլև վաճառված մեքենաների ծավալի առումով։ Մինչև 2020 թվականը ընկերությունը նախատեսում է Եվրոպայում հավաքել մեքենաների միայն 50% -ը և շարժիչների 40% -ը։ Mercedes-Benz ընկերության մարկետինգն, անշուշտ, ունի իր առանձնահատկությունները ՝ այլ ավտոմոբիլային արտադրողների շուկայավարումից, քանի որ այս ապրանքանիշի մեքենաները միշտ շուկայավարման առաջատար դիրքեր են զբաղեցնում շքեղ մեքենաների շարքում։ Ընկերության ղեկավարության մարկետինգային ռազմավարության կարևոր կողմն է «Մերսեդես-Բենզ» մակնիշի ավտոմեքենաների համար հատուկի կերպարի ստեղծումը, որն առանձնանում է իր որակի, դիզայնի և, իհարկե, անվտանգության նորարարական տեխնոլոգիաներով։ Այս ամենը շուկայում տալիս է ապրանքանիշի լայն ճանաչում, և մեքենաների բացառիկությունը կապված է Mercedes-Benz ընկերության հենց այդ անվան հետ։ Mercedes-Benz- ի շուկայավարման կարևոր տարբերություններից մեկն այն է, որ ընկերությունը ակտիվ մարքեթինգ ային գործունեություն է իրականացնում իր մեքենաների բոլոր բնագավառներում և բնութագրերում ՝ չսահմանափակվելով այլ ընկերությունների նկատմամբ իր առավելությունների միայն մեկ դիրքով։ Սա թույլ է տալիս ընկերությանը ունենալ բարձր մրցունակություն և շահել լայն տեսականի ունեցող այլ ընկերություններից իր ավտոմեքենաների վաճառքի քանակի առումով։ Mercedes-Benz ընկերությունը մրցակցում է բոլոր ոլորտներում ՝ ներառյալ անվտանգության տեխնոլոգիական ոլորտում ավտոմոբիլային արդյունաբերության առաջատարների համար առողջ մրցակցության ստեղծման հնարավորությունը ՝ իր տեխնոլոգիական նորարարություններով։
«Մերսեդես-բենց»-ի այլ շուկայավարման առանձնահատկություններից, որոնք առանձնացնում են ընկերությունը մյուսներից, իրենց մեքենաների անխռով գովազդ ն է համաշխարհային աստղերի համերգներում։ Բոլոր այս մարքեթինգային տեխնիկան օգտագործվում է ոչ թե որոշակի ապրանքանիշի մեքենայի վաճառքի քանակը մեծացնելու համար, այլ ինքնին Mercedes-Benz ապրանքանիշին գրավիչություն և դինամիզմ հաղորդելու համար։
Կազմակերպությունն իրականացնում է հաջող նորարարական քաղաքականություն ՝ ընկերությանը ապահովելով բարձր դիրքեր աշխարհում։ Քանի որ Mercedes Benz- ը գերմանական ընկերություն է, տնտեսության կայունությունը աշխարհում և Ռուսաստան ում, ինչպես նաև պետությունների հարաբերությունները շատ կարևոր են ընկերության ներկա և ապագայի համար։ Ավտոմեքենաների շուկայի ժամանակ առ ժամանակ թանկացում ակնկալելով, առաջիկա հինգ տարում կարող է բուռն մրցակցություն առաջացնել, ուստի Mercedes Benz- ը նոր նախագծեր է ներկայացնում սպառողներին պահելու և գրավելու համար։ «Mercedes-Benz» -ը առանձնանում է իր հիմնական մրցակիցներից `գովազդի տարբերակման սկզբունքով։ Որոշակի մեքենայի առաջխաղացումը կապված չէ այլ դասերի շուկայավարման հետ։ «Մերսեդես Բենց» մարկետինգային ռազմավարությունը ժամանակին կենտրոնացած էր իր մեքենաների անվտանգության, շքեղության և ճշգրիտ ինժեներության վրա։ Սակայն շնորհիվ շքեղ ավտոմեքենաների արդյունաբերության ոլորտում մրցակցության բարձրացմանը և Mercedes Benz ապրանքանիշի վերաբերյալ սպառողների վերաբերմունքի փոփոխությանը այդ ռազմավարությունը փոխվել է։ Այժմ նրանց շուկայավարման ռազմավարությունն ավելի շատ ուղղված է կյանքի ոճին և ավելի շատ կենտրոնացած է Mercedes Benz- ի ավելի զվարճանք սիրող, մատչելի և էներգետիկ կողմը ներկայացնելու վրա։ Որպեսզի հաճախորդի բարձրակարգ արժեքն իր թիրախային շուկայում ապահովի, Mercedes Benz- ը անհրաժեշտ համարեց ընդլայնել իր արտադրանքի շարքը, ապահովել առավել մրցունակ գներ, բարձրացնել հաղորդակցություն ն իր նպատակային շուկայի հետ, պահպանել մատչելիությունը սպառողների համար և շարունակել իր գերազանց հաճախորդների սպասարկումը։ Mercedes- ը մեծ գումար է ծախսում գովազդային արշավների համար։ Mercedes-Benz- ը այժմ իր մարքեթինգային բյուջեի 50% -ը բաժանում է թվային լրատվամիջոցներին։
Ռազմավարություն
Այն կենտրոնանում է թվայինի և ֆիզիկականի սահուն ինտեգրացման վրա։ Մարդկային կապը հավասարապես կամ երբեմն ավելի կարևոր է քան թվայինը։ Նրանք այս նպատակներին հասնելու համար սկսել են օգտագործել մեծ տվյալների օգնությունը։ Հաճախորդի փորձի բարելավումը շուկայավարման ռազմավարության հիմքում է ։ Մերսեդեսն իր նորարարական ծառայության փաթեթի միջոցով հնարավորություն է տալիս հաճախորդներին ունենալ  յուրօրինակ Մերսեդես-ի ID:
Դա հանգեցնում է օգտագործողի սմարտֆոն ի և մեքենայի սահուն ինտեգրմանը։ Տվյալները որոնք ստացվում են մեքենայից, օգնում են սպասարկման կենտրոններին անհապաղ նշանակել մեքենայի օգտագործողին սպասարկելու համար։ Մերսեդեսը մարդկային կապի հասնելու համար հիմք է ընդունել Apples -ի գաղափարը ապրանքային հանճարի մասին և հանդես եկել արտադրանքի դերով։ Նպատակն  է, որ բացառապես օգնի հաճախորդներին հասկանալ ապրանքը։ Այնպես որ ցանկացած օգնություն կարող է կապված լինել Մերսեդես Բենց հավելվածների ակտիվացման հետ, հաճախորդը կարող է զանգահարել և ստանալ անհրաժեշտ բացատրություն։ Մերսեդեսը թվայնացնելու համար մղում են կապի ,քանի որ այն շատ կարևոր է հատկապես երիտասարդ մարդկանց համար։ Համբուրգում գտնվող  mercedes me  ցուցասրահը իրականացրել է այդ ամենը:Նրանք դա դարձրել են վայր արվեստագետների և երաժիշտների հետ : Մերսեդեսը շատ գիտակցաբար շեղվում է շուկայավարման հենակետերից : Սա հանգեցրել է նրան որ հաճախորդները ստանում են ձեռքբերման զգացողություն : Դրա համար էլ հիմնադիրները անվանում են  լավագույնը կամ ոչինչ։
Նրանք ունեն ամենաարդյունավետ շարժիչները ՝ էներգիայի կառավարմամբ և օպտիմալ աերոդինամիկ միջոցներով։
SWOT վերլուծություն
Ուժեղ
Սպառնալիքներ
Mercedes STP- վերլուծություն.
Սեգմենտացիա
Թիրախավորում
Սանտո Ստինո դի Լիվենցա
Սանտո Ստինո դի Լիվենցա  (Santo Stino di Livenza), կոմունա Իտալիայում, գտնվում է Վենետո մարզում՝ Վենետիկ գավառում։ Բնակչությունը կազմում է 11734 մարդ։ Խտությունը կազմում է 173 մարդ/կմ²։ Տարածքը գրավում է 68 կմ²։ Փոստային ինդեքս՝ 30029։ Հեռախոսային կոդ՝ 0421։
Կատեգորիա:Իտալիայի քաղաքներ Կատեգորիա:Իտալիայի բնակավայրեր
Mercedes-Benz
Ռազմավարություն
Դիրքորոշում
Մարքեթինգային Միքս